31.1.2022
FI
Euroopan unionin virallinen lehti
C 51/35
Kanneperusteet — Euroopan parlamentin ja neuvoston asetuksen (EU) 2017/1001 59 artiklan 1 kohdan a alakohtaa, luettuna yhdessä asetuksen 7 artiklan 1 kohdan c alakohdan kanssa, on rikottu, koska valituslautakunta katsoi virheellisesti, että EU-tavaramerkki N:o 13 609 631 BIO-BEAUTÉ ei ole kuvaileva luokkaan 3 kuuluvien tavaroiden osalta: ”hampaidenpuhdistusaineet; eteeriset öljyt; hajuvedet, toilettivedet, kölninvedet; suitsukkeet; hajustettu vesi”, — Euroopan parlamentin ja neuvoston asetuksen (EU) 2017/1001 59 artiklan 1 kohdan a alakohtaa, luettuna yhdessä asetuksen 7 artiklan 1 kohdan b alakohdan kanssa, on rikottu, koska valituslautakunta katsoi virheellisesti, että EU-tavaramerkiltä N:o 13 609 631 BIO-BEAUTÉ ei puutu erottamiskykyä luokkaan 3 kuuluvien tavaroiden osalta: ”hampaidenpuhdistusaineet; eteeriset öljyt; hajuvedet, toilettivedet, kölninvedet; suitsukkeet; hajustettu vesi”, — Euroopan parlamentin ja neuvoston asetuksen (EU) 2017/1001 59 artiklan 1 kohdan a alakohtaa, luettuna yhdessä asetuksen 7 artiklan 3 kohdan ja 59 artiklan 2 kohdan kanssa, on rikottu, koska valituslautakunta katsoi virheellisesti, että EU-tavaramerkki N:o 13 609 631 BIO-BEAUTÉ on tullut erottamiskykyiseksi luokkaan 3 kuuluvien tavaroiden osalta: ”Kosmeettiset aineet; hajunpoistoaineet vartalolle; Kasviuutteet kosmeettiseen käyttöön; Saippuat, puhdistus­ maidot; Kosmeettiset voiteet, geelit, maidot, emulsiot, naamiot, salvat, jauheet, seerumit ja valmisteet ihonhoitoon; Ryppyjä ehkäisevät kosmeettiset tuotteet; Kosmeettiset tuotteet huulien hoitoon; Auringolta suojaavat kosmeettiset tuotteet, kosmeettiset rusketusvalmisteet, auringonoton jälkeen käytettävät kosmeettiset tuotteet; Kosmeettiset valmisteet laihdutustarkoituksiin; Ihokarvoja poistavat valmisteet; Hiustuotteet (hiusten- ja päänahanhoitovalmisteet); Kylvyissä käytettävät kosmeettiset valmisteet; Meikki- ja meikinpoistovalmisteet; Parranajo- ja parranajon jälkeen käytettävät valmisteet”.
Kanne 29.11.2021 – Peace United v. EUIPO – 1906 Collins (bâoli) (Asia T-754/21) (2022/C 51/48) Kannekirjelmän kieli: ranska Asianosaiset ja muut osapuolet Kantaja: Peace United Ltd (Lontoo, Yhdistynyt kuningaskunta) (edustaja: asianajaja M.
Artzimovitsch) Vastaaja: Euroopan unionin teollisoikeuksien virasto (EUIPO) Muu osapuoli valituslautakunnassa: 1906 Collins LLC (Miami, Florida, Yhdysvallat)
Menettely EUIPO:ssa Riidanalaisen tavaramerkin haltija: Kantaja Riidanalainen tavaramerkki: EU-tavaramerkiksi rekisteröity kuviomerkki bâoli – EU-tavaramerkki nro 6 619 977 EUIPO:ssa käyty menettely: Mitättömyysmenettely Riidanalainen päätös: EUIPO:n toisen valituslautakunnan 14.9.2021 asiassa R 275/2020-2 tekemä päätös
Vaatimukset Kantaja vaatii, että unionin yleinen tuomioistuin — kumoaa riidanalaisen päätöksen siltä osin kuin erilaisten tosiseikkoja ja oikeudellisia seikkoja koskevien arviointivirheiden ja moitteetonta hallintoa koskevan velvoitteen noudattamatta jättämisen johdosta valituslautakunta on katsonut, että EU-tavaramerkkiä nro 6 619 977 bâoli ei ole käytetty tosiasiallisesti riidanalaisen ajanjakson aikana kyseessä olevien luokkiin 41 ja 43 kuuluvien palvelujen osalta ja — velvoittaa EUIPO:n korvaamaan oikeudenkäyntikulut.